கேள்வி: அனிச்சம் (தாவரம்) என்பது என்ன?
பதில்: படிமம்:Anagallis-arvensis-Horashim2014-Zachi-Evenor01.jpg ''அனிச்சம்'', இசுரேல்.]] அனிச்சை அல்லது அனிச்சம் (''Anagallis arvensis, Scarlet pimpernel'') என்பது குறைவாக வளரும் ஆண்டுத் தாவரம் ஆகும். இதன் தாயகப் பகுதிகளாக ஐரோப்பா, தென்மேற்கு ஆசியா, வடக்கு ஆப்பிரிக்கா ஆகிய இடங்கள் காணப்படுகின்றன. இதன் பூக்கள் மிகவும் மென்மையான இதழ்களை உடையன. முகர்ந்து பார்த்தவுடனேயே வாடிவிடக்கூடிய இயல்புடையது இந்தப் பூ. இதன் பூக்கள் மென் செம்மஞ்சள், நீலம் ஆகிய நிறங்களில் காணப்படும். இது சூரியன் உதித்ததும் அதன் பூக்கள் மலரத் தொடங்கும். அனிச்சம் சங்க இலக்கியம் குறிப்பிடும் மலர்களில் ஒன்று. மகளிர் குவித்து விளையாடிய 99 மலர்களில் ஒன்றாகக் குறிஞ்சிப்பாட்டு நூல் குறிப்பிடுகிறது.அடி 62 நீலம், அல்லி, அனிச்சம், முல்லை, நறவு ஆகிய மலர்களைத் தலையில் அணியும் கண்ணியாகவும், கழுத்தில் அணியும் மாலையாகவும் தொடுத்து அணிந்துகொண்டனர் என்று கலித்தொகை குறிப்பிடுகிறது அடி 1-2 மூச்சுக்காற்றுப் பட்டாலே குழையும் அளவுக்கு அனிச்சம் மென்மையான மலர் என்று திருக்குறள் குறிப்பிடுகிறது. மோப்பக் குழையும் அனிச்சம் முகம் திரிந்து நோக்கக் குழையும் விருந்து திருக்குறள் 90 இதன் மென்மைத் தன்மை இரண்டு திருக்குறள்களிலும் சுட்டப்படுகிறது. நன் நீரை வாழி அனிச்சமே நின்னினும் மென் நீரள் யாம் வீழ்பவள் திருக்குறள் 1111 அனிச்சமும் அன்னத்தின் தூவியும் மாதர் அடிக்கு நெருஞ்சிப்பழம் திருக்குறள் 1120 அனிச்சம் பூ மிகவும் இலேசானது என்று ஒரு திருக்குறள் குறிப்பிடுகிறது. அனிச்சப்பூ கால் களையாப் பெய்தாள் நுசும்பிற்கு நல்ல படா பறை திருக்குறள் 1115
கேள்வி: அனிச்சம் (தாவரம்) - காப்பியங்களில் அனிச்சம் பற்றி விளக்கவும்.
பதில்: *ஆண்கள் தலையில் சூடிக்கொள்வர்.குஞ்சி மேல் அனிச்ச மலர் கூட்டுணும் – சீவகசிந்தாமணி 1 134/1 *மாலையாகத் தொடுத்தும் அணிவர்.அரும்பால் பரந்து நுசுப்பும் கண்ணின் புலன் ஆயிற்று ஆய்ந்த அனிச்ச மாலை - சீவகசிந்தாமணி 1 231/3 அனிச்ச பூம் கோதை சூட்டின் அம்மனையோ என்று அஞ்சி - சீவகசிந்தாமணி 3 745/1 *பட்டாடை மேல் அனிச்ச மாலை அணிவர்.அம் மலர் உரோம பூம் பட்டு உடுத்த பின் அனிச்ச மாலை - சீவகசிந்தாமணி 13 2667/3 *கருவைத் தாங்கும் பெண்ணுக்கு அனிச்ச மலரும் சுமையாயிற்று.அம் வாய் வயிறு கால் வீங்கி அனிச்ச மலரும் பொறை ஆகி - சீவகசிந்தாமணி 13 2701/3 *அல்லிப் பூவோடு சேர்த்து அனிச்ச மலரை அணிவதும் உண்டு.அம் மலர் அனிச்சத்து அம் போது அல்லியோடு அணியின் நொந்து - சீவகசிந்தாமணி 3 606/1 *ஐ என்னும் வியப்புக்கு உரிய மலர்.அலர் தலை அனிச்சத்து அம் போது ஐம் முழ அகலம் ஆக - சீவகசிந்தாமணி 3 617/2 *குழையும் மலர்.அனிச்சத்து அம் போது போல தொடுப்பவே குழைந்து மாழ்கி - சீவகசிந்தாமணி 13 2939/1 *பஞ்சி படர்ந்த மலர்.பஞ்சி அடர் அனிச்சம் நெருஞ்சி ஈன்ற பழமால் என்று - சீவகசிந்தாமணி 1 341/1 *அனிச்சமும் அன்னத்தின் தூவியும் மிகவும் மென்மையானவை.அம் மெல் அனிச்சம் மலரும் அன்னத் தூவியும் - சீவகசிந்தாமணி 12 2454/1 *வியப்புக்கு உரிய நொய்ய மலர்.ஐய ஆம் அனிச்ச போதின் அதிகமும் நொய்ய ஆடல் - கம்பராமாயணம் பாலகாண்டம்: 22 14/1